open-index/open-wikipedia-markdown huggingface dataset:
Yoav Gallant

**Yoav Gallant** (heebrea keeles יוֹאָב גָּלַנְטְ‎; sündinud 8. novembril 1958) on Iisraeli poliitik ja erukindral, aastast 2022 Iisraeli kaitseminister. Ta on Likudi erakonna liige.

Gallant on olnud Iisraeli Kaitsejõudude Lõunaväejuhatuse ülem. Jaanuaris 2015 liitus ta Kulanu erakonnaga. Ta valiti parlamenti ja temast sai ehitusminister. Ta liitus Likudiga 2018. aasta lõpus. Varem on ta olnud ka alija- ja integratsiooniminister ning haridusminister.
Linda Targo

**Linda Tinnu Targo** (29. mai 1928 Tartu – 5. aprill 2021) oli eesti tõlkija ja toimetaja. 

Ta lõpetas 1954. aastal Tartu Riikliku Ülikooli inglise filoloogina ja töötas pikka aega toimetajana kirjastuses Eesti Raamat (algselt Eesti Riiklik Kirjastus). 

Ta tõlkis kirjandust vene ja inglise keelest, teiste hulgas Walter Scotti romaani "Rob Roy" ja Kenneth Grahame'i "Tuulesahin pajudes". Tema tõlgete hulgas on palju laste- ja noorsookirjandust. 

Targo oli Eesti Keeletoimetajate Liidu auliige. 

## Tunnustus
* 2018 Edvin ja Lembe Hiedeli nimeline toimetajaauhind 

## Viited
Michael Kurilla

**Michael Erik Kurilla** (snd 16. mail 1966) on Ameerika Ühendriikide sõjaväelane (kindral), aastatel 2022–2025 Ameerika Ühendriikide Keskväejuhatuse ülem. Varem on ta olnud XVIII õhudessantväekorpuse ülem ning Keskväejuhatuse staabiülem.

## Viited
Aet Varik

**Aet Varik** (ametlikult **Aet Ringborg**; sündinud 28. detsembril 1967) on eesti tõlkija. 

Ta on tõlkinud peamiselt inglise keelest ilukirjandust (Julian Barnes, Michel Faber, E. M. Forster, Kazuo Ishiguro, Hanif Kureishi, David Herbert Lawrence, David Lodge, David Malouf, Patrick McCabe, David Mitchell, Terry Pratchett, Anuradha Roy, Salman Rushdie, Paul Scott, Manil Suri, David Foster Wallace, Evelyn Waugh) ning mõtte- ja teaduskirjandust (Gregory Bateson, Carlo Ginzburg). Vähemal määral on ta tõlkinud rootsi keelest (Kerstin Ekman, Jonas Hassen Khemiri, Lotta Olsson).

Ta on Eesti Kirjanike Liidu liige.

## Isiklikku
Aet Varik on Maiga Variku tütar.

## Viited
Collybiopsis

***Collybiopsis*** on šampinjonilaadsete seltsi kuuluv perekond seeni.

## Liike
**[[Collybiopsis gibbosa]]*
**Collybiopsis peronata* – kirbe metskõrges
**Collybiopsis ramealis* – oksanupik, seltsiv nööbik, oksanööplik

## Välislingid
* ''Collybiopsis'' andmebaasis eElurikkus.
Yoon Suk-yeol

**Yoon Suk-yeol** (korea keeles 윤석열; sündinud 18. detsembril 1960 Soulis) on Lõuna-Korea poliitik ja jurist, aastatel 2022–2024 Lõuna-Korea president. 

Ta on Rahva Võimu Partei liige. President Moon Jae-ini ametiajal oli ta aastatel 2019–2021 Lõuna-Korea peaprokurör.

Yoon on pärit Soulist ning lõpetanud Souli Ülikooli. Kui ta oli Souli piirkonnapeaprokuratuuri juht, oli tal võtmeroll ekspresidentide Park Geun-hye ja Lee Myung-baki võimu kuritarvitamises süüdi mõistmises. Juulis 2019 nimetas president Moon Jae-in ta riigi peaprokuröriks. Yooni juhtimisel uuris peaprokuratuur Mooni valitsuse mõjukat liiget Cho Kuki, kes oli sunnitud astuma justiitsministri kohalt tagasi. Yooni ja Mooni vastuolud tõid kaasa Yooni tagasiastumise märtsis 2021 ning tema populaarsuse konservatiivsete valijate seas 2022. aasta valimistel.

Yoon teatas presidendiks kandideerimisest juunis 2021. Juulis liitus ta parempoolse Rahva Võimu Parteiga ning novembris esitas erakond ta kandidaadiks. Teda on peetud sotsiaalselt konservatiivseks ning majanduslikult liberaalseks, tema valimislubaduste seas olid majanduslike regulatsioonide lõdvendamine ning Soolise võrdõiguslikkuse ja perekonnaasjade ministeeriumi likvideerimine. Yoon võitis 9. märtsil 2022 toimunud valimistel napilt Demokraatliku Partei kandidaati Lee Jae-myungi ning asuts ametisse 10. mail 2022. 

Juulis 2023 väisas ta Leedus toimunud NATO tippkohtumist ning pärast seda suundus Ukrainasse, kus külastas Butšat ja Irpinit. Tema valitsusajal peeti esimene Lõuna-Korea ja Vaikse ookeani saarte tippkohtumine (2023) ning esimene Lõuna-Korea ja Aafrika tippkohtumine (2024). Ta on käinud välja idee korraldada ka Lõuna-Korea ja Kesk-Aasia riikide tippkohtumine.

Oktoobris 2023 kohtus ta Soulis president Alar Karisega.

3. detsembril 2024 kuulutas ta riigis ootamatult välja erakorralise sõjaseisukorra, süüdistades opositsiooni riigivastases tegevuses. Politsei ja sõjaväe piiramisrõngasse kogunenud parlament aga nõudis otsuse tagasivõtmist. Hilisõhtul teatas president, et tühistab sõjaseisukorra. 

Lõuna-Korea parlament otsustas 14. detsembril 2024, et president Yoon Suk Yeol tuleb 3. detsembril väljakuulutatud sõjaseisukorraga kaasnenud segaduse tõttu ametist vabastada.. Otsuse poolt hääletas salajasel hääletusel 204 saadikut 300-st, nende seas 12 presidendi enda partei esindajat ja kogu opositsioon. Presidendi volitused peatati, ehkki tal on võimalus otsus edasi kaevata.

19. jaanuaril 2025 ta arreteeriti süüdistatuna mässu korraldamises ja võimu kuritarvitamises. Aastal 2026 mõisteti ta eluks ajaks vangi.

## Vaata ka
* Lõuna-Korea poliitika
* 2022. aasta Lõuna-Korea presidendivalimised
* Yoon Suk-yeoli valitsus

## Viited
Gouy-Saint-André

**Gouy-Saint-André** on vald Põhja-Prantsusmaal Pas-de-Calais' departemangus.

Gouy-Saint-André asub umbes 16 km Montreuil-sur-Merist kagus tee D137 ääres.


Gouy1.jpg|Kloostrivärav
62382-Gouy-Saint-André-Sols.png


## Huviväärsusi

* St. Martini kirik, pärineb 16. sajandist.
* St. Martini klooster.

1130. aastal valisid premonstraatlastest mungad Canche'i ja Authie jõe vahelisel lavamaal koha endile kloostri ehitamiseks. Kirikut alustati 1156. aastal ja see pühitseti sisse 1220. aastal. Seda ümbritsesid paljud hooned ning sellel oli suur torn, ait ja kaks ristikäiku. 16. ja 17. sajandi vaenutegevus põhjustas palju kahju. 18. sajandi algusaastatel rekonstrueeriti kirikuhoone, ülejäänud kloostriga tehti seda 1751. aasta paiku Dom Ignace Crépini juhtimisel arhitekt Arrageois Merville'i juhendamisel. 

Pärast revolutsiooni jäid püsti vaid kloostrikirik ja põllumajanduslikud kõrvalhooned. Seejärel muutis markii de Riencourt selle lossiks. Taluhooned ehitati aastatel 1752–1755 arhitekt Claude Brunioni juhatusel ja neid laiendati kuni 1784. aastani. Praeguste hoonete fassaadid on arhitektuurselt erakordsed telliste ja kividega.

Briti väed põletasid lossi 1918. aastal kogemata maha.

Peavärava kohal oleval kolmnurksel frontoonil on kloostri ja Amiensi piiskopi käed. See on tüüpiline selle perioodi klassikalisele arhitektuuristiilile.


Image:Gouy5.jpg
Image:Gouy9.jpg
Image:Gouy6.jpg
Image:Gouy1.jpg
Image:Gouy-abbaye.jpg


## Viited
Räpina Jack

**Räpina Jack** on eestikeelne rokkmuusikat viljelev bänd.

Bändi kuuluvad terase ütlemise ja rafineeritud riimidega jutumees, ansamblist Bombillaz tuntud Kill Kaare ehk KillBaba ning peenelt arrogantse esinemislaadiga uljas kitarrikangelane Hain Hoppe ehk Hash.

Nende muusikast leiab bluusi, *rock‘n‘roll*‘i, kantrit, folki ning törtsuke isegi *reggae*‘t ja hiphoppi. 

Kill Kaare ja Kaisa Lingi kirjutatud laul "Tule" pääses lauluvõistluse Eesti Laul 2025 finaali. Laulu esitab solist Kaisa Ling koos ansambliga Räpina Jack.

## Viited

## Välislingid
*Koduleht
Ingerimaa tragunirügement

**Ingerimaa tragunirügement** (rootsi k. *Ingermanländskt dragonregement*) oli 1700–1710 ning edaspidi teise nime all tegutsenud Rootsi ratsaüksus, mis võttis osa Põhjasõjast. Üksuse esimene juhataja oli ratsaväekindral Otto Vellingk. 

## Üksuse teenistusajalugu
Idee tragunirügemendik loomiseks tõi esimest korda välja Otto Vellingk, kes oma 21. aprilli kirjas rkj Karl XII-le rõhutas Ingerimaa kaitseks vajaminevate vägede puudust. Selle lahendamiseks pakkus ta moodustada Soome ratsarügementidest võetavate sõdurite pealt uue tragunirügemendi, mis peaks tegutsema ka rahuajal. Kuningas oli sellele vastu, kuid juuli alguseks oli rügemendi moodustamisega juba algust tehtud.

1702. aastaks oli Vellingki juhitud üksuses 380 meest. 1706. aastal sai rügemendi järgmiseks juhatajaks ooberst Jürgen Hastfer, kelle eest juhtis rügementi ooberstleitnant Heinrich Otto von Brakel, kelle käe all oli üksuses 1708. aastal 560 meest. Samal aastal osales rügement Georg Lybeckeri sõjakäigul Ingerimaal. Osa üksusest langes Viiburi piiramise järel vangi.

Ülejäänud tragunirügementi asus juhtima Heinrich Otto von Brakel, kelle järgi kutsuti üksust ka Brakeli tragunirügemendiks. Selleks ajaks oli rügement ainuke, Läänemereprovintsides moodustatud üksus, mis polnud hävinud. Brakeli surma järel võttis rügemendi üle Anders Boije, kes juhatas seda kuni 1716. aastani. Viimaseks rügemendiülemaks oli Joachim Georg von Ganschou, kelle all taganes üksus Soomest Rootsi. 1719. aastal liideti tragunirügement Soome maatragunirügemendiga.

## Viited
Håkan Holmberg

**Håkan Olof Holmberg** (12. mai 1951 Örnsköldsvik – 24. august 2020 Uppsala) oli Rootsi ajaloolane, ajakirjanik ja poliitik.

Ta oli Baltimaade iseseisvuse toetuseks korraldatud esmaspäevamiitingute algatajate hulgas.

## Tunnustus
* 1999 Valgetähe III klassi teenetemärk

## Viited
Otto Reinhold von Hammelstierna

**Otto Reinhold von Hammelstierna** (suri 1719) oli Rootsi sõjaväelane (major), kes osales Põhjasõjas.

Otto Reinhold von Hammelstierna oli 1679. aastal Campenhauseni rügemendis lipnik. 1701. aastal oli ta leitnant Nierothi jalaväerügemendis. Samal aastal viidi ta üle Albedyhli tragunirügementi, kus ta sai kapteniks. 1704. aastal ülendati ta majoriks. 1708. aastal võttis ta osa Lesnaja lahingust, mille järel ta vangi langes. 

Otto Reinhold von Hammelstierna suri 1719. aastal Kaasanis.

## Kirjandus
* Lewenhaupt, Adam. Karl XII:s officerare. Biografiska anteckningar. Lk 275. 1920.
Juur-metskõrges

**Juur-metskõrges** (*Gymnopus fusipes*) on šampinjonilaadsete seltsi kuuluv liik seeni.

Seen kasvab tamme juurtel, Eestis ei esine. Seen sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.

## Välislingid
* Juur-metskõrges andmebaasis eElurikkus
Ristikheina Kohvik

Ristikheina Kohvik on Eesti ettevõte. Esimene Ristikheina Kohvik avati 2014. aasta novembris Pelgulinna Ristiku 57 aadressile. Tänaseks on kohvikuid Tallinnas neljas asukohas: Pelgulinnas, Ülemiste ja Kristiine ostukeskustes ning Balti Jaama Turu toidutänaval. Peamiseks tegevusalaks on toitlustus. Ettevõte kuulub kolmele tallinlasele.

Ristikheina Kohviku juhatusse kuuluvad elukaaslased Meelika Nõmme ja endine jalgpallur Jarmo Ahjupera ning toitlustusvaldkonnas aastakümneid tegutsenud Sandra Veeremaa. 

Ettevõtte loomise idee tekkis, kui Meelika ja Jarmo elasid viimase jalgpallikarjääri ajal Ungaris, kus elurajoonides oli palju pagarikodasid. Kui paar Eestisse tagasi kolis ja Pelgulinnas elama hakkas, jäi neile silma Ristiku ja Timuti tänavanurgal endise leivapoe ruumid. Ühine tuttav viis Meelika ja Jarmo kokku Sandraga, kes oli 2014. aastal tuntud toidublogija ja kokaraamatu autor ning kokk-kondiiter erinevates restoranides.

2015. aasta mais avas Ristikheina Kohvik Pelgulinnas Kolde puiestee ristmikul kioski, kus pakuti hamburgereid, jäätist ja kergemat vahepala. Kiosk lõpetas tegevuse paari aasta möödudes. 2017. aasta maikuus avas Ristikheina Kohvik oma teise kohviku värskelt renoveerimise läbinud Balti Jaama Turu toidutänaval. 2017. aasta 11. novembris - kolm aastat peale esimese kohviku avamist - loodi kolmas kohvik-koogipood Tartu mnt 8 aadressile, mis sulges uksed enne korooniapandeemiat. 2020. aasta suvel avas Ristikheina Kohvik kaks uut kohvikut: Ülemiste keskuses ja Kristiine keskuses. Täna tegutsevad Tallinnas neli kohvikut: Pelgulinnas, Ülemiste ja Kristiine ostukeskustes ning Balti Jaama Turu toidutänaval. Eelmainitud Koogipood ja Kiosk on sulgenud uksed.

Ristikheina Kohvik müüb tooteid Kaubamaja Toidumaailmas ning Stockmanni toidupoes. Ettevõte on tuntud pulmatortide ja tellimuste poolest. Muidugi valmistatakse ka toitlustust soolaseks puhuks. Lisaks osaleb suurtes projektides koostöös TV3-ga ning teiste tuntud Eesti ettevõtetega.
Grigny (Pas-de-Calais)

**Grigny** on vald Põhja-Prantsusmaal Pas-de-Calais' departemangus.

Grigny asub Hesdini metsa serval, u. 21 km Montreuil-sur-Merist kagus tee D94E1 ääres.

## Huviväärsusi

* St. Gertrude kirik, pärineb 17. sajandist.


Grigny église4.jpg|Kirik
62388-Grigny-Sols.png


## Viited
Tristan Konso

**Tristan Konso** (sündinud 4. detsembril 2007) on eesti kergejõustiklane, U18 Euroopa meister kümnevõistluses (2024). 

Tristan Konso õpib Rakvere Riigigümnaasiumis. Tema treener on Alar Madilainen.

2024. aasta juulis tuli Konso 16-aastaselt kuni 18-aastaste Euroopa meistriks kümnevõistluses. Kuldmedali pälvis ta 7549-punktise kogusummaga (10,90 - 6.74 - 13.88 - 1.84 - 48,95 - 13,52 - 43.14 - 4.60 - 47.29 - 4.59,69), millega läks U18-vanuseklassis ka maailma hooaja edetabelit juhtima. Ühtlasi püstitas ta kümnevõistluse sees U18 Euroopa meistrivõistluste rekordi 110 m tõkkejooksus (13,52).

## Viited
Engelbrecht von Vietinghoff (surnud 1709)

**Engelbrecht von Vietinghoff** (surnud 1709) oli Vietinghoffide aadlisuguvõsast pärit Rootsi sõjaväelane (kapten), kes osales Põhjasõjas.

Engelbrecht von Vietinghoff sündis Liivimaal. 1693. aastal oli ta adjutant Pistohlkorsi jalaväerügemendis. Järgmisel aastal ülendati ta seal lipnikuks. 1700. aastal liitus ta Albedyhli tragunirügemendiga, kus edutati leitnandiks. 1703. aastal oli ta kapten Meijerfelti tragunirügemendis. 

Vietinghoff hukkus 1709. aastal veebruaris Ukrainas.

## Kirjandus

* Lewenhaupt, Adam. Karl XII:s officerare. Biografiska anteckningar. Lk 759. 1920.
Guigny

**Guigny** on vald Põhja-Prantsusmaal Pas-de-Calais' departemangus.

Guigny asub u. 22 km Montreuil-sur-Merist kagus tee D134E1 ääres.


Guigny - Panneau d'entrée.JPG|Teemärgistus Guigny'sse sisenemisel
62395-Guigny-Sols.png


## Viited
Korea Demokraatlik Partei

**Korea Demokraatlik Partei** (korea keeles 더불어민주당; kuni 2015 **Uus Demokraatia Poliitiline Liit** (새정치민주연합)) on liberaaltsentristlik Lõuna-Korea erakond. KDP on üks kahest riigi suurest parteist, selle põhiline konkurent on Rahva Võimu Partei.

Erakond moodustati 26. märtsil 2014 kui Demokraatlik Partei liitus Ahn Cheol-soo poolt moodustamisel olnud erakonnaga Uue Poliitilise Visiooni Partei. Detsembris 2015 muudeti nimi praegusele kujule. Aastal 2022 liitusid Demokraatliku Parteiga ka Avatud Demokraatlik Partei ja erakond Uus Laine.

## Viited
Guisy

**Guisy** on vald Põhja-Prantsusmaal Pas-de-Calais' departemangus.

Guisy asub u. 16 km Montreuil-sur-Merist kagus tee D113 ääres.

## Huviväärsusi

Legend räägib, et kaks aastat kestnud paguluses Prantsusmaal viibis Püha Canterbury Thomas tänapäevase valla territooriumil.

Püha Canterbury Thomase kirik pärineb 18. sajandist. Kell pärineb 1679. aastast ja on 1908. aastast kuulutatud ajaloomälestiseks. 16. sajandist pärit Becketi puukuju kuulutati ajaloomälestiseks 1911. aastal. Püha Joosepi ja Jeesus-lapse värvitud puuskulptuur ning 18. sajandi alguse karikas on samuti ajaloomälestisteks kuulutatud.

1974. aasta märtsis langes kirik suure varguse ohvriks, osa varastatud esemeid leiti lõpuks Belgiast. 2015. aasta aprillis esitati plaan kiriku restaureerimise 29 000 euro eest, sealhulgas kellatorni karkassi tugevdamine, hüdroisolatsioon ja katuse remont. Kavas oli remontida ka lööv.


Guisy monument aux morts.jpg|Hukkunute mälestusmärk kiriku ees
62398-Guisy-Sols.png


## Viited
Viis Silma

**Viis Silma** (inglise keeles **Five Eyes**, **FVEY**) on anglosfääri maade luureliit, kuhu kuuluvad Ameerika Ühendriigid, Austraalia, Kanada, Suurbritannia ja Uus-Meremaa. Need riigid on signaaliluure alal koostöö tegemiseks sõlminud ka UKUSA lepingu. Nimi "Five Eyes" võib viidata kitsamalt ka nende riikide luureagentuuridele.

FVEY sai alguse teise maailmasõja ajal, kui Briti ja Ameerika Ühendriikide koodianalüütikud pidasid salajasi ja mitteametlikke koosolekuid juba enne seda, kui Ameerika Ühendriigid sõjaga liitusid. Liit formaliseeriti 1946. aasta UKUSA lepinguga. 1960. aastatel loodi külma sõja ajal luuresüsteem ECHELON. Algselt kasutati ECHELON-i Nõukogude Liidu ja idabloki maade suhtluse jälgimiseks, kuid tänapäeval kasutatakse seda üle maailma. Sideühenduste jälgimise võimekust arendati edasi terrorismivastase sõja ajal, siis keskenduti peamiselt veebisuhtlusele.

FVEY tegevused on suuresti salastatud ning avalikkuses on korduvalt tekkinud debatt võimalike põhiõigusterikkumiste kohta. ECHELON-i süsteemi olemasolu sai laiemale üldsusele teatavaks 1990. aastate lõpus ning teemat käsitleti nii Euroopa Parlamendis kui vähemal määral ka Ameerika Ühendriikide Kongressis ja Suurbritannia parlamendis. Endine Ameerika Ühendriikide Riikliku Julgeolekuagentuuri partner Edward Snowden on Viit Silma kirjeldanud riigiülese luureorganisatsioonina, mis ei vasta oma liikmesriikide seadustele. 2010. aastatel tuli avalikkuse ette, et FVEY riigid on oma kodanikke jälginud ning omavahel andmeid jaganud, valitsuste sõnul oli tegevus legaalne.

Viis Silma on üks maailma ulatuslikumaid luureliitusid. Peale signaaliluure andmeid kogutakse ka sõjaväeluure, inimluure ja kosmoseluure valdkondades. Viis Silma on oma liikmesriikide luurestrateegia võtmeelement.

## Ilukirjanduses
Viit Silma on mainitud Hillary Clintoni ja Louise Penny poliitilises kriminaalromaanis "Hirmu paine all" (Postimehe Kirjastus, 2022).

## Vaata ka
* ABCANZ-i Armeed
* Anglosfäär
* ANZUS
* AUKUS
* AUSCANNZUKUS
* CANZUK
* Migration 5
* Five Nations Passport Group
* Quadrilateral Security Dialogue
* Tizard Mission

## Viited

## Kirjandus
* 
* 
*Williams, Brad. "Why the Five Eyes? Power and Identity in the Formation of a Multilateral Intelligence Grouping." *Journal of Cold War Studies* 25, no. 1 (2023): 101-137.
Alexandre Colonna-Walewski

**Alexandre Florian Joseph, Colonna-Walewski krahv** (4. mai 1810 – 27. september 1868) oli Poolas sündinud Prantsuse poliitik ja diplomaat, Napoleoni vallaslaps.

Tema suurim saavutus oli kui ta osales oma nõo Napoleon III ajal välisministrina 1856. aasta Pariisi kongressil. Kongressiga lõpetati Krimmi sõda ning Pariisi mereõiguse deklaratsiooniga pandi alus tänapäevasele rahvusvahelisele mereõigusele.
Eesti taristuminister

**Taristuminister** on Vabariigi Valitsuse liige, kes juhib koos energeetika- ja keskkonnaministriga Kliimaministeeriumi. Taristuministri vastutusvaldkonnas on elukeskkond ja ringmajandus, merendus ja veekeskkond ning liikuvus.

Ministri nimetab ametisse ja vabastab ametist Vabariigi President peaministri ettepanekul. Minister astub ametisse ametivande andmisega Riigikogu ees. 25. märtsist 2025 on taristuminister Kuldar Leis.

## Ministrite loend
**Erakonnad**

## Vaata ka
Eesti teede- ja sideminister

## Viited
FC Fredericia

**FC Fredericia** (taanikeelse täisnimega *Football Club Fredericia af 1991*, lühemalt *FC Fredericia*; ka *FCF*) on Taanis Fredericia linnas tegutsev jalgpalliklubi.

Klubi asutati 3. jaanuar 1991 pealisehitusena Fredericia fB ja Fredericia KFUM vahel.

2020. aastast on klubi peatreener Michael Hansen.

## Viited

## Välislingid
* Klub koduleht
Reinhold Johann von Freymann

**Reinhold Johann von Freymann** (suri 20. juuli 1736) oli Freymannide Nursi harust pärit Rootsi ja Vene sõjaväelane, kes osales Põhjasõjas. Ta oli ka Korneti ja Nēķene mõisnik.

Reinhold Johann von Freymann sündis 1680. aastate paiku Johann von Freymanni peres. Reinhold Johann abiellus Gertruda Valßeriga.

Freymann teenis lipnikuna Hollandis, seejärel astus 1700. aastal kaptenina Albedyhli tragunirügementi. 1704. aastal ülendati ta majoriks. Viis aastat hiljem võeti ta Poltava lahingus vangi. Ta naasis vangistusest 1722. aasta juulis ning läks ooberstleitnandina erru. Hiljem astus ta Vene armee teenistusse ja sai seal kindralmajori auastme.

Reinhold Johann von Freymann suri 20. juulil 1736.

## Kirjandus
* Lewenhaupt, Adam. Karl XII:s officerare. Biografiska anteckningar. Lk 210. 1920.
* Transéhe-Roseneck, Astaf von. Genealogisches Handbuch der livländischen Ritterschaft. Görlitz. Kd. 1. Lk 52. 1929.
Gustav Georg von Albedyhl

**Gustav Georg von Albedyhl** oli Albedyhlide aadlisuguvõsast pärit Rootsi kapten, kes osales Põhjasõjas.

## Elulugu
Gustav Georg von Albedyhl teenis lipnikuna Hollandis. 1700. aastast teenis ta kaptenina Albedyhli tragunirügemendis. Järgmisel aastal lahkus ta sõjaväest.  

## Kirjandus

* Lewenhaupt, Adam. Karl XII:s officerare. Biografiska anteckningar. 1920. Lk 7.
Adolphe Thiers

**Marie Joseph Louis Adolphe Thiers** (15. aprill 1797 – 3. september 1877) oli Prantsusmaa poliitik ja ajaloolane. Ta oli riigi teine valitud president ning Prantsuse Kolmanda Vabariigi esimene president.

Thiers oli võtmetegelane 1830. aasta revolutsioonis, millega kukutati kuningas Charles X ning krooniti liberaalsem kuningas Louis-Philippe I. Samuti osales ta 1848. aasta revolutsioonis, millega kukutati Orléansi dünastia ning rajati Prantsusmaa Teine Vabariik. Aastatel 1836–1840 oli ta Prantsusmaa peaminister, osales Arc de Triomphe'i sissepühitsemisel ning organiseeris Napoleoni säilmete toomise Saint Helenalt Prantsusmaale. Algul ta toetas Louis-Napoleon Bonaparte'i (Napoleon III), kes oli president 1848–1852 ning keiser 1852–1871, kuid hiljem oli tema häälekas vastane. Kui Napoleon III võimule tuli, saatis ta Thiersi mõneks ajaks riigist välja. Naasnult oli Thiers opositsionäär.

Kui Prantsusmaa 1870. aasta Prantsuse-Preisi sõjas lüüa sai, valiti sõjale vastu olnud Thiers uue valitsuse juhiks ning ta sõlmis rahulepingu. Kui Pariisi kommuun 1871. aastal võimu haaras, andis Thiers sõjaväele käsu see maha suruda. Augustis 1871 nimetas parlament 74-aastase Thiersi vabariigi presidendiks. Tema peamine saavutus presidendina oli Saksamaa vägede enneaegne Prantsusmaalt väljasaatmine. Tema peamised oponendid parlamendis olid monarhistid ning vabariiklaste vasakpoolne leer. Ta astus tagasi 24. mail 1873 ning uueks presidendiks sai Patrice de Mac Mahon. 

Adolphe Thiers suri 1877. aastal ning tema matustest sai poliitiline üritus, mida juhtisid tema vabariiklastest poliitkaasvõitlejad Victor Hugo ja Léon Gambetta.

Ta oli ka märkimisväärne lähiajaloolane. Thiers kirjutas Prantsuse revolutsioonist 10 köidet, mis ilmusid aastatel 1823–1827, mida on peetud Bourbonide restauratsiooni kontekstis julgeks teoks. Ta kirjutas ka 24-köitelise teose Napoleoni valitsusajast (prantsuse keeles "Histoire du Consulat et de l'Empire"). 1834. aastal valiti ta Prantsuse Akadeemiasse.

## Viited

## Kirjandus
* 
* 
* Bury, J.P.T. and R. P. Tombs. *Thiers, 1797–1877: A Political Life* (1986) 307p; the standard scholarly biography
* Le Goff, François J. *The Life of Louis Adolphe Thiers* (1879) online
* 
* 
* Mitchell, Allan. "Thiers, MacMahon, and the Conseil supérieur de la Guerre," *French Historical Studies,* Fall 1969, 6#2 pp.&nbsp;232–52 in JSTOR
* Rémusat, Paul de. *Thiers* (1889) online in English translation
* 
* Tombs, Robert. "The Thiers Government and the Outbreak of Civil War in France, February–April 1871," *Historical Journal,* Dec 1980, 23#4, pp.&nbsp;813–831 in JSTOR
* Tombs, Robert. "Making the Revolution History: Adolphe Thiers, 1823–73," in *Historicizing the French Revolution* (2008): 79–95.
*
Édouard Drouyn de Lhuys

**Édouard Drouyn de Lhuys** (19. november 1805 – 1. märts 1881) oli Prantsuse diplomaat ja poliitik, mitu ametiaega teeninud Prantsuse välisminister. 

Ta sündis Pariisis ning sai hariduse Lycée Louis-le-Grandis. Ta oli pärit jõukast suguvõsast ning teda peeti heaks kõnemeheks.

## Kirjandus
* Schnerb, Robert. "Napoleon III and the Second French Empire." *Journal of Modern History* 8.3 (1936): 338–355. veebis
* Schulz, Matthias. "A Balancing Act: Domestic Pressures and International Systemic Constraints in the Foreign Policies of the Great Powers, 1848–1851." *German History* 21.3 (2003): 319–346.
* Spencer, Warren Frank. *Edouard Drouyn de Lhuys and the Foreign Policy of the Second Empire* (doktoritöö, University of Pennsylvania, 1955).
BGM-109 Tomahawk

**BGM-109 Tomahawk** (inglise keelest *[[Tomahook]]*) on Ameerika Ühendriikide iga ilmaga lastav reaktiivmootoriga alahelikiirusega pikamaatiibrakett. Seda lastakse laevadelt ja allveelaevadelt ning seda kasutavad peamiselt Ameerika Ühendriikide merevägi ja Suurbritannia kuninglik merevägi.

Tomahawk töötati 1970. aastatel välja Johns Hopkinsi Ülikooli Applied Physics Laboratorys Marylandi osariigis ning seda hakkas esimesena tootma General Dynamics. Hiljem on raketi tootmine liikunud mitmete ettevõtete vahel, muuhulgas on seda tootnud näiteks McDonnell Douglas, Hughes Aircraft Company ja Raytheon. Raketist on arvukalt mudeleid ning selle modulaarne ehitus võimaldab kanda mitmesuguseid lõhkepäid. Aastal 2023 võttis USA kasutusele , mis võimaldab Tomahawk rakette paigutada mobiilsetele laskeseadeldistele.

## Kasutajad
### Praegused
* 
* 

### Tulevased
* 
* 
* 
* 

## Vaata ka
* AV-TM 300
* Babur (tiibrakett)
* CJ-10 (rakett)
* Hoveyzeh (tiibrakett)
* Hsiung Feng IIE
* Hyunmoo-3
* Kalibr (rakett)
* H-55
* MdCN (rakett)
* Nirbhay
* RK-55
* Neptun (raketikompleks)

## Viited
Praha rahu

**Praha rahu** (saksa keeles *Prager Frieden*) oli rahuleping, mille Preisi Kuningriik ja Austria Keisririik sõlmisid 23. augustil 1866 Prahas. See lõpetas koostoimes muude lepetega Austria-Preisi sõja. Leping oli Austriale leebe, kuna Otto von Bismarckil õnnestus kuningas Wilhelm I-st veenda, et tugev Austria on Preisimaa tuleviku jaoks tähtis.

Austria kaotas lõplikult Veneto, mille ta oli sama aasta oktoobri Viini lepinguga kaotanud Prantsusmaale, kes omakorda loovutas selle Itaaliale. Austria ei tahtnud piirkonda otse Itaaliale anda, kuna uskus, et oli sõjas itaallasi võitnud. Habsburgid jäeti Saksamaa asjadest lõplikult välja (n-ö Väike-Saksamaa) ning seega sai Preisimaast ainus saksa suurriik. Likvideeriti Saksa Liit, viis päeva varem sõlmitud lepinguga rajati sõjaline Põhja-Saksa Liit. Saksa lõunariigid pidid Preisimaale maksma reparatsioone.

## Vaata ka
* Austria-Ungari kompromiss

## Viited
Fireball (viski)

**Fireball** (inglise keeles 'tulekera') on Ameerika Ühendriikides toodetav alkohoolne jook. See koosneb Kanada viskist, kaneelimaitseainest ja magusainetest. Alkoholi mahuprotsent on 33%. 

Fireball töötati välja Kanadas 1980. aastate keskel ning välismaal oli see kaua vähe tuntud. 2018. aastal oli see aga üks Põhja-Ameerika suurema läbimüügiga viskisid ning levinud ka mujal maailmas.

## Viited

## Välislingid
*Koduleht
Liivasõda

**Liivasõda** (araabia keeles حَرْبُ الرِّمَال, *Ḥarb ar-Rimāl*) oli piirikonflikt Alžeeria ja Maroko vahel, mis leidis aset 1963. aastal. Kuigi sõjategevus toimus 25. septembrist 10. oktoobrini, sõlmiti rahuleping alles 20. veebruaril 1964. Sõda algas peamiselt Maroko valitsuse nõudmistest Alžeeriale kuulunud Tindoufi ja Béchari provintsides ning kahe riigi vahelised pinged kestsid veel mitu aastakümmet.

Sõda algas, kui Maroko väed 25. septembril 1963 üle piiri tungisid ning kolm piiriäärset linna okupeerisid. Alžeeria avas rinde põhja pool Ichi lähedal, Maroko hakkas liikuma Tindoufi suunas. Alžeeriasse jõudsid Kuuba abijõud, kes hakkasid tegema ettevalmistusi Ida-Marokosse tungimiseks, Maroko sõjavägi oli sunnitud valmistuma Tindoufi suunas uueks pealetungiks. Kumbki rünnak teoks ei saanud, kuna enne kuulutati välja vaherahu. Liivasõja tõttu korraldati ka Aafrika Ühtsuse Organisatsiooni esimene rahuvalvemissioon. Ametlik rahuleping sõlmiti 20. veebruaril 1964.

## Vaata ka
* Alžeeria-Maroko piir
* Alžeeria-Maroko suhted

## Viited

## Kirjandus
* 
* 
* 
* . Link requires subscription to Jstor.
* . Link requires subscription to Jstor.
* 
* . Link requires subscription to Jstor.
* 
* . Link requires subscription to Jstor.
* Stephen O. Hughes, *Morocco under King Hassan*, Garnet & Ithaca Press, 2001, 
* Zunes, Stephen (1995). "Algeria, The Maghreb Union, and the Western Sahara Stalemate." *Arab Studies Quarterly,* 17 (3): 23-36.
* 
*
Tuuli Duneton

**Tuuli Duneton** (sündinud **Tuuli Linnus**; sündinud 1977) on Eesti riigiametnik, alates 2022. aasta veebruarist Kaitseministeeriumi kaitsepoliitika asekantsler.

Ta lõpetas 2000. aastal Tartu Ülikooli filosoofiateaduskonna prantsuse keele ja kirjanduse erialal.

## Tunnustus
* 2015 – Valgetähe V klassi teenetemärk

## Isiklikku
Tema isa oli haridustegelane Tanel Linnus.

## Viited
Wilhelm Dindorf

**Karl Wilhelm Dindorf** (latiniseeritult **Guilielmus Dindorfus**; 2. jaanuar 1802 Leipzig – 1. august 1883 Leipzig) oli saksa klassikaline filoloog.

Wilhelm Dindorfi isa oli keeleteadlane Gottlieb Immanuel Dindorf, tema noorem vend oli klassikaline filoloog Ludwig Dindorf.

Ta õppis klassikalist filoloogiat Leipzigi ülikoolis, kus kaitses ka magistri- ja doktorikraadi. Aastail 1828–1833 oli ta Leipzigi Ülikooli kirjandusloo erakorraline professor, kuid ta loobus sellest kohast, kui kaotas lootuse saada Christian Daniel Becki järglaseks kreeka ja ladina kirjanduse professori kohal. Seejärel töötas ta eraõpetlasena.

1846. aastal valiti ta Preisi Teaduste Akadeemia korrespondentliikmeks.

Ta koostas mitme antiikautori teose tekstiväljaanded, teiste hulgas avaldas ta Aristophanese komöödiaid, Aischylose, Euripidese ja Sophoklese tragöödiaid, Platoni, Isokratese, Athenaiose ja Homerose tekste.

## Viited
 

## Kirjandus
*Wilhelm Haan. Wilhelm Dindorf. – *Sächsisches Schriftsteller-Lexicon*. Leipzig: Robert Schaefer’s Verlag, 1875, lk 51–52.
*Manfred Landfester. Dindorf, Karl Wilhelm. – Peter Kuhlmann, Helmuth Schneider (Hrsg.), *Geschichte der Altertumswissenschaften. Biographisches Lexikon* (= *[[Der Neue Pauly]]*. Supplemente. Band 6). Stuttgart; Weimar: Metzler, 2012, veerud 307–309.
*Georg Müller. Dindorf, Wilhelm. – *Allgemeine Deutsche Biographie* (ADB). Band 47. Leipzig: Duncker & Humblot, 1903, lk 705–707.
Hesmond

**Hesmond** on vald Põhja-Prantsusmaal Pas-de-Calais' departemangus.

Hesmond asub u. 13 km Montreuil-sur-Merist idas tee D149E1 ääres ja Créquoise'i jõe orus.

## Huviväärsusi

* St. Germaini kirik, pärineb 16. sajandist
* 18. sajandi loss


Hesmond église2.jpg|Kirik
62449-Hesmond-Sols.png


## Viited
Toyota sõda

**Toyota sõda** (araabia keeles حرب التويوتا, *Ḥarb al-Tūyūtā*; prantsuse keeles *Guerre des Toyota*) oli sõda aastatel 1986–1987 Liibüa ja Tšaadi vahel. See leidis aset Põhja-Tšaadis ning Liibüa-Tšaadi piiril ning see oli osa Liibüa-Tšaadi sõjast. Sõda on nime saanud Toyota-marki autode (peamiselt Hiluxi ja Land Cruiseri mudelid) järgi, mida Tšaadi sõjavägi kasutas liibüalaste rünnates ja põgenedes. Liibüa sai sõjas lüüa, Ameerika Ühendriikide allikate järgi kaotati kümnendik sõjaväest: hukkus 7500 sõdurit ning sõjatehnikat hävis või langes vaenlase kätte 1,5 miljardi $ väärtuses. Tšaadi poolel hukkus 1000 sõdurit.

Sõda sai alguse 1983. aastal kui Liibüa okupeeris Tšaadi põhjaosa. Liibüa juht Muammar Gaddafi keeldus tunnustamast Tšaadi presidendi Hissène Habré võimu ning andis sõjalist tuge opositsioonilise Rahvusliku Ühtsuse Üleminekuvalitsuse (GUNT) riigipöördekatsele. Võimupööre ebaõnnestus Prantsusmaa sekkumise tõttu, operatsioonidega Manta ja Épervier piirati Liibüa väed 16. põhjaparalleeli taha, kus oli harva asustusega kõrb.

Aastal 1986 hakkasid Tšaadi opositsiooniväed Liibüa vastu mässama ning Liibüa kaotas vabanduse Tšaadi territooriumil viibimiseks. Detsembris 1986 andis president Habre oma vägedele käsu ületada 16. paralleel, et Tibesti mägedes liibüalastega sõdivate GUNT-i sõduritega väed ühendada. Mõni nädal hiljem rünnati suurte jõududega ja hävitati Fadas asunud Liibüa sõjaväebaas. Järgnevate kuude jooksul kombineeris Tšaadi sõjavägi sissitaktikat konventsionaalse sõjaga, tekitas Liibüale suuri kaotusi ning vallutas tagasi peaaegu kõik okupeeritud alad. Relvarahu sõlmiti septembris 1987. Relvarahuga jäi Liibüa okupatsiooni alla Aouzou sektor, mis anti Tšaadile tagasi 1994. aasta Rahvusvahelise Kohtu otsusega.

## Vaata ka
* Panhard AML

## Viited

## Kirjandus
* 
* 
* 
* 
* 
* 
* 
* 
* 
* 
* Le pick up des guerilleros, La révolution Toyota en Libye Arhiiviversioon(2011). Tristan Ranx. Fluctuat.net.
Ludwig Dindorf

**Ludwig August Dindorf** (latiniseeritult **Ludovicus Dindorfius**; 3. jaanuar 1805 Leipzig – 6. september 1871 Leipzig) oli saksa klassikaline filoloog.

Ludwig Dindorfi isa oli keeleteadlane Gottlieb Immanuel Dindorf, tema vanem vend oli klassikaline filoloog Wilhelm Dindorf. Ta õppis klassikalist filoloogiat Leipzigi ülikoolis, kus keskendus Gottfried Hermanni mõjutusel kreeka tekstikriitikale. Pärast ülikooli lõpetamist töötas ta eraõpetlasena Leipzigis. 

Ta koostas mitme antiikautori teose tekstikriitilised väljaanded: Thukydides (1824), Xenophon (1824–1826), Hesiodos (1825) ja Euripides (1825), Diodoros (esmalt 1826, viimane korrigeeritud väljaanne 1867–1868), Johannes Malalas (1831), "Chronicon paschale" (1832), Pausanias (1845), Cassius Dio (1863–1865), Polybios (1866–1868) jt.

## Kirjandus
* Friedrich August Eckstein. Dindorf, Ludwig. – *Allgemeine Deutsche Biographie* (ADB). Band 5. Leipzig: Duncker & Humblot, 1877, lk 238 j.
Créquoise

**Créquoise** ([kʁekwaz]; pikardi: *Créquoése*) on väike oja, mis voolab Lõuna-Boulonnais' ja Picardie lavamaalt Canche'i.

Oja saab alguse Créquys, läbib Torcy, Royoni, Lebiezi, Hesmondi, Offini ja Loison-sur-Créquoise'i ning suubub Beaurainville'i juures Canche'i. Kolm väikest lisajõge on Fosse du Corval, L'Embrienne ja le Surgeon.
Ämbrisõda

**Ämbrisõda** (itaalia keeles *Guerra della secchia rapita*; sõna-sõnalt: *Varastatud ämbri sõda*) oli 1325. aastal toimunud sõda rivaalitsevate Bologna ja Modena linnriikide vahel. Konflikt leidis aset Emilia Romagna piirkonnas Itaalia põhjaosas. Ämbrisõda oli üks osa 300-aastasest gvelfide ja gibelliinide konfliktist. Sõja ainsa lahingu, Zappolino lahingu, võitsid Modena gibelliinid.

Sõja kohta on levinud müüt, et see puhkes, kuna modenalased varastasid Bologna kaevu juurest ämbri. Tegelikult võtsid modenalased ämbri trofeena kaasa pärast sõja lõppu ning ämbrisõja vallandas Modena, kui hõivas Bolognale kuulunud Monteveglio linnuse.

## Viited
Pareiasaurus

**Pareiasaurid** (*põsesisalik*) oli suur rühm herbivoorseid loomi, kes elasid Permi ajastul, umbes 298-252 miljonit aastat tagasi. Need roomajate eellased olid oma aja ühed suurimad maismaaloomad, ulatudes pikkuselt kuni 3 meetrini. Pareiasauridel oli jässakas keha, lühikesed jäsemed ja väike pea, mida kattis tugev luuline kest. Nende hambad olid lehekujulised ja sobisid hästi taimede närimiseks. Pareiasauride fossiile on leitud Euroopast, Aasiast, Aafrikast ja Lõuna-Ameerikast, mis näitab nende laialdast levikut Pangaea ülikontinendil. Kuigi pareiasaurid surid välja Permi ajastu lõpus toimunud massilise väljasuremise käigus, peetakse neid kilpkonnade eellasteks või lähisugulasteks, mis teeb nad oluliseks lüliks roomajate evolutsiooni mõistmisel.

## Viited

## Kirjandus
* Carroll, R. L., (1988), *Vertebrate Paleontology and Evolution*, W.H. Freeman & Co. New York, p.&nbsp;205
* Kuhn, O, 1969, Cotylosauria, part 6 of *Handbuch der Palaoherpetologie* (Encyclopedia of Palaeoherpetology), Gustav Fischer Verlag, Stuttgart & Portland
*
Ragbi 2024. aasta suveolümpiamängudel

**[[2024. aasta suveolümpiamängud|2024. aasta Pariisi suveolümpiamängude]] [[ragbi-7]]** turniirid toimuvad 24.–30. juulil Stade de France’il. Kakskümmend neli võistkonda (kaksteist võistkonda nii meeste kui naiste arvestuses) võistlevad üksteisega omavahel vastavatel turniiridel. Esmakordselt algasid ragbi-7 võistlused kaks päeva enne avatseremooniat meeste eel- ja veerandfinaaletappidega. Võistlustel tehakse 26. juulil toimuvaks avatseremooniaks paus, enne kui päev hiljem selguvad  medalivõitjad. Naiste turniir peetakse 28.-30. juulini, mis kulmineeruvad kulla- ja pronksimatšidega.

## Osalevad riigid

## Võistluste ajakava

## Medalitabel
{| class="wikitable" style="text-align:center;"
|- bgcolor="#efefef"
! colspan=6|  Pariis 2024 
|-

## Tulemused
### Meeste turniir
#### A-alagrupp

 World Ragby
#### B-alagrupp

 World Ragby
#### C-alagrupp

 World Ragby

### Kolmanda koha saavutanud võistkondade paremusjärjestus
Kolmanda koha saavutanud võistkondade kaks paremat pääsesid väljalangemisringi.

Klassifitseerimise reeglid:1. Punktid; 2. Punktide vahe; 3. Väravate vahe.
### Väljalangemise mängud
#### 9.–12. koha mängud

#### 5.–8. koha mängud

#### Medali mängud

### Naiste turniir
#### A-alagrupp
#### B-alagrupp
#### C-alagrupp
## Välislingid
*Rabgbi-7 ametlik koduleht Pariisi OM-il
Huby-Saint-Leu

**Huby-Saint-Leu** on endine vald Põhja-Prantsusmaal Pas-de-Calais' departemangus.

Huby-Saint-Leu asub Hesdinist põhjas ja ei ole palju enamat kui selle eeslinn. Tee D928 Saint-Omeri möödub lähedalt.

1. jaanuaril 2025 liideti Huby-Saint-Leu vald Hesdin-la-Forêt' vallaga.

## Ajalugu

Sõjaväebaas Esimese maailmasõja ajal. Huby-St-Leus asub Briti kalmistu.


Huby-Saint-Leu église1.JPG|Kirik
62461-Huby-Saint-Leu-Sols.png


## Viited
Incourt (Pas-de-Calais)

**Incourt** on vald Põhja-Prantsusmaal Pas-de-Calais' departemangus.

Incourt asub u. 32 km Montreuil-sur-Merist kagus tee D107 ääres.

## Huviväärsusi

* St. Martini kirik, pärineb 16. sajandist.


Incourt TiKer.jpg|Vallamaja
62470-Incourt-Sols.png


## Viited
Jaan Kärneri tänav

**Jaan Kärneri tänav** on tänav Elvas.

Tänav on osa ajaloolisest ühendusteest Otepää ja Puhja vahel, mis eksisteeris juba sajandeid enne Elva linna ja alevi teket. 1920. aastatel nimetati seda **Pangodi teeks**, 1930. aastatel aga **Otepää teeks**.

1931. aastal Otepää tee sillutati kivikillustikuga ja tasandati ning 1938. aastal asfalteeriti.

1938. aastal tegi Ülemaaline Eesti Noorsoo Ühendus Elva valitsusele ettepaneku nimetada alevis kolm tänavat tuntud kirjanike järgi. Otepää tee sooviti nimetada sealkandis (tegelikult Vaiksel tänaval) elanud Jaan Kärneri järgi, kes oli Elvat kujutanud mitmetes oma teostes. 1939. aastal otsustas Elva nüüd juba linnavolikogu ümber nimetada hulga tänavaid, teiste seas saigi Otepää tänav Jaan Kärneri tänavaks.

Aadressil Jaan Kärneri 2 asus ajalehe Uus Tee toimetus ja trükikoda. Aadressil Jaan Kärneri 3a asub Elva veetorn. Hoones Jaan Kärneri 4 elas kunstnik Eduard Kutsar ja seal on tegutsenud Eduard Kutsari majamuuseum. Hoones Jaan Kärneri 6 tegutses aastail 1908–1999 postkontor ja telegraafijaam. Hoonetes Jaan Kärneri 11 ning Jaan Kärneri 35 on elanud Jaan Kärner. Hoones Jaan Kärneri 12 tegutses palju aastaid toidukauplus "Jõe pood". Funktsionalistlikus kortermajas Jaan Kärneri 18 on elanud kirjanik Richard Janno ja poliitik Urmas Kruuse. Hoones Jaan Kärneri 20 on elanud kirjanik Richard Roht.

Tänaval on ka sild üle Elva jõe.

## Viited
Samblaroheline

**Samblaroheline** on üks rohelisi värvitoone, mahe, pigem soojatooniline sambla värvust meenutav roheline värvus.

Värvi nimetust kasutatakse tekstiilide, lõngade, mööbli ja sisekujunduse värvuse kirjeldamiseks.

## Pildid

Fallätsche South Moss in Autumn.jpg|Sammal maas surnud puutüvel
Moss on a dry stone wall.jpg|Sammal kuival kivimüüril
Moss-covered grave, St. Mary's, Newent. - geograph.org.uk - 526488.jpg|Kalmistul hauaplaadil kasvav sammal
Green Pleated Linen Dress, 'Irish Moss' by Sybil Connolly - Full Length Front.jpg|Moekunstnik Sybil Connolly loodud linane plisseekleit "Irish Moss" (1958)


## Ajaloost
Nii prantsuse kui ka inglise allikates on märgitud, et nimetus "samblaroheline" tuli moe kontekstis kasutusele 19. sajandil. Neis allikates ei kirjeldata värvitooni lähemalt, ent 1880. aastal leidub üks vihje värvijatele mõeldud tehnilises käsiraamatus "Le Moniteur de la papeterie":
:*"On divise les couleurs en : primitives, binaires, ternaires […] les couleurs binaires mixtes sont celles dans lesquelles une des couleurs primitives est en excès, ainsi : — Le vert d'eau avec bleu prédominant. — Le vert mousse avec jaune prédominant".* 
:'Värvide jaotus on primaarvärvusteks, sekundaarvärvusteks ja tertsiaarvärvusteks (…) segatud sekundaarvärvused on sellised, milles üht primaarvärvustest on liias, nagu: — vesirohelises domineerib sinine. — samblarohelises domineerib kollane'.

## Variatsioonid
Prantsuskeelne värvinimetuste portaal pourpre.com kirjeldab samblarohelist (*vert mousse*) maheda ja pigem heleda rohelisena ning annab värvinäidisteks pastelsete roheliste toonivahemiku  .

Prantsuskeelne värvinimetuste veebileht code-couleur.com annab samblarohelise vasteks sooja oliivrohelisega sarnaneva tooni  .

Pantone värvikaardi toon 16-0532 *Moss* on mahe tuhm kollakasroheline  .

RAL Classic värvivaliku toon 6005 *Moosgrün* on mirdirohelise taoline külm tumeroheline 

ISCC-NBS-i värvide tähistamise süsteemi värvinimede käsiraamatus "Color: universal language and dictionary of names" on samblaroheline (*Moss Green*) keskmine kollaroheline (*moderate yellow green*) , keskmine oliivroheline  või hallikas oliivroheline  , *Moss*, *Old Moss Green* ja *Light Moss Green* hele oliivroheline   .

Veebivärv *Moss green* on heledam veidi kollakas tuhmroheline  .

## Vaata ka
* Reseedaroheline
* Salveiroheline

## Viited
Lespinoy

**Lespinoy** on vald Põhja-Prantsusmaal Pas-de-Calais' departemangus.

Lespinoy asub 6 km Montreuil-sur-Merist kagus tee D349 ääres ja Canche'i orus.

## Huviväärsusi

* 19. sajandi Saint-Maurice'i kirik


Lespinoy église 2.JPG|Kirik
62501-Lespinoy-Sols.png


## Viited
La Loge

**La Loge** on vald Põhja-Prantsusmaal Pas-de-Calais' departemangus.

La Loge asub u. 19 km Montreuil-sur-Merist kagus tee D108 ääres ja Hesdini metsa servas.

## Ajalugu

La Loge loodi Burgundia hertsogite ja Artois' krahvide jahimajaks. Aastatel 1944–45 pommitasid küla liitlased, purustades sakslaste V-1 stardiseadeldised.

## Huviväärsusi

* 17. sajandi *Nativité-de-Notre-Dame* kirik.
* Kabel, pärineb 17. sajandist.


La Loge église2.jpg|Kirik
62521-La Loge-Sols.png


## Viited
Loison-sur-Créquoise

**Loison-sur-Créquoise** on vald Põhja-Prantsusmaal Pas-de-Calais' departemangus.

Loison-sur-Créquoise asub 11 km Montreuil-sur-Merist kagus tee D130 ääres ja Créquoise'i jõe orus.

## Huviväärsusi

* 19. sajandi Saint Omeri kirik


Loison-sur-Créquoise église5.jpg|Kirik
62522-Loison-sur-Créquoise-Sols.png


## Viited
Tarnów Opolski

**Tarnów Opolski** (saksa keeles *Tarnau Oppeln*) on küla Poolas Opole vojevoodkonnas Opole maakonnas, Tarnów Opolski valla halduskeskus. Tarnów Opolski asub Opole kesklinnast ligikaudu 15 km kagus.

Küla on esmamainitud 1293. aastal. Kirik oli külas olemas juba 1447. aastal. 19. sajandil kujunes Tarnów Opolski lubjatootmise keskuseks. Esimene lubjaahi rajati külasse 1807. aastal. 

## Viited
Chróścice

**Chróścice** (saksa keeles *Chrosczütz*, 1935–1945 *Rutenau*) on küla Poolas Opole vojevoodkonnas Opole maakonnas Dobrzeń Wielki vallas. Chróścice asub Opole kesklinnast ligi 15 km põhjaloodes.

Küla on esmamainitud 1268. aastal.

## Viited
Ankülosaurus

:*Mitte segi ajada [[ankylosuchus]]ega.*

**Aankülosaurus** (*Ankylosaurus*) oli suur soomustatud dinosaurus, kes elas Põhja-Ameerikas Kriidiaja lõpus, umbes 68–66 miljonit aastat tagasi. Ta kuulus ankülosauriidide (*Ankylosauridae*) sugukonda ja oli üks viimaseid ning suurimaid sugukonna esindajaid, ulatudes pikkuselt kuni 8 meetrini ja kaaludes kuni 8 tonni. Aankülosauruse keha oli kaetud paksu luulise soomusega ning tema saba lõppes massiivse luust nuiaga, mida ta tõenäoliselt kasutas enesekaitseks kiskjate vastu. Tal oli lai, madal kolju ja nokalaadne suu, mis oli kohandatud madala taimestiku söömiseks. Aankülosauruse fossiile on leitud peamiselt Põhja-Ameerikast, sealhulgas Montana, Wyomingi, Alberta ja Saskatchewan'i aladelt.
Iguaanodon

**Iguaanodon** (*Iguanodon*, 'iguaan-hammas') oli suur taimtoiduline dinosaurus, kes elas Ülem-Juura ja Alam-Kriidi ajastul, umbes 126–122 miljonit aastat tagasi. Ta kuulus ornitopoodide rühma ja oli üks esimesi teaduslikult kirjeldatud dinosaurusi. Tema avastas 1825. aastal Gideon Mantell. Iguaanodon võis kasvada kuni 11 meetri pikkuseks ja kaaluda 4–5 tonni. Tal oli iseloomulik pöidlaoga, mida ta võis kasutada enesekaitseks või taimede korjamiseks, ning hambad, mis olid kohanenud taimede mälumiseks. Iguaanodon võis liikuda nii kahel kui ka neljal jalal, mis tegi temast väga kohanemisvõimelise looma. Tema fossiile on leitud laialdaselt üle Euroopa, samuti Põhja-Aafrikast ja Aasiast.
Fusilli

***Fusilli*** (itaalia keelest *[[kedervars|kedervarreke]]*; ka **spiraalmakaron**) on järjestikuste keerdudega lühikese toru kujuline pastasort. See on pärit Lõuna-Itaaliast.

## Vaata ka
* Pasta

## Viited
Penne

**Penne** (itaalia keelest *[[sulg|suled]]* või *[[pastakas|pastakad]]*) on viltuse otsaga lühike torukujuline pastasort. Pennet valmistatakse tavaliselt nisujahust.

## Vaata ka
* Pasta

## Viited
Rigatoni

***Rigatoni*** on pastasort. *Rigatoni*-makaronid on suuremad kui penned ja *zitid*, vahel veidi kõverad, kuid mitte nii kõverad kui tavalised makaronid. Piki *rigatoni* külge jooksevad sälgud, mis vahel on vintis. *Rigatoni*ʾt lõigatakse risti, mitte nurga all, nagu pennet. See pastasort on eriti levinud Lõuna-Itaalias ja Sitsiilias.

## Vaata ka
* Pasta

## Viited
Labroye

**Labroye** on vald Põhja-Prantsusmaal Pas-de-Calais' departemangus.

Labroye asub küla läbiva Authie jõe orus mäenõlval. Seguna metsamaast ja taludest on külas palju näiteid tüüpilistest Picardie majadest, mis on ehitatud traditsioonilises võõbatud vitspunutise stiilis, kaetud tõrvaga ja seejärel lubjatud. Küla asub kahe departemangu marsruudi ristumiskohas. Üks, D928, põhja-lõuna suunaline Hesdinist Abbeville'i, ja teine, D119, ida-lääne suunaline Auxi-le-Château'sse ja edasi Bercki.

## Majandus

Põllumajandustegevus piirdub piima- ja veisekasvatuse ning seakasvatusega.

## Huviväärsusi

* Tugeva ja kindlustatud kirikuga kaasnes kunagi linnus, mis andis varjupaiga Philippe VI-le pärast Crècy lahingut, mis toimus 26. augustil 1346 mõni kilomeeter lõuna pool.
* Kämping, restoran ja mõned toad on saadaval turistide vaba aja veetmiseks: jahipidamine, kalapüük ja jalutamine.


Labroye-PM 38604.jpg|Langenute mälestusmärk ja kirik
62481-Labroye-Sols.png


## Viited
Mafaldine

***Mafaldine*** (ka ***reginette*** (itaalia keelest *kuningannakesed*)) on lainelise servaga pastasort.

## Vaata ka
* Pasta

## Viited
Valtra

**Valtra** on Soome põllumajandusmasinatootja, mille peakontor asub Äänekoskis. Valtra toodab igasugust põllutöötehnikat, nagu traktorid, kombainid, väetajad jm. Aastast 2004 kuulub ettevõte Ameerika Ühendriikide korporatsioonile AGCO.

## Viited

## Vaata ka
*
Claas

**Claas** on Saksa põllumajandusmasinatootja, mille peakontor asub Harsewinkelis Nordrhein-Westfalenis. Claasi peetakse üheks valdkonna maailma tipuks, see on näiteks kombainide Euroopa juhtivtootja, peale selle valmistatakse ka muud põllumajandustehnikat. Üle maailma töötab ettevõttes ligi 11 500 inimest ning 2019. aasta majandusaasta käive oli umbes 3,9 miljardit eurot. Ekspordiks läheb 78,5% toodangust.

## Viited

## Välislingid
*
Fendt

**Fendt** on Saksa päritolu põllumajandusmasinaid tootev ettevõte. See asutati 1930. aastal  Marktoberdorfis Baierimaal. Fendt toodab laias valikus põllutöömasinaid. 

1997. aastast kuulub ettevõte Ameerika Ühendriikide korporatsioonile AGCO.

## Vaata ka
* Deutz-Fahr
* Fendt Caravan
* Hanomag

## Välislingid
*  (eesti keeles)
New Holland Agriculture

**New Holland** on rahvusvaheline põllumajandusmasinatootja. See asutati New Hollandis Pennsylvanias Ameerika Ühendriikides, tänapäeval asub see Torinos Itaalias. New Holland toodab kõiksugust põllutöötehnikat, sealhulgas näiteks traktoreid ja kombaine. Ettevõte asutati nime New Holland Machine Company all ning kuulub praegu Hollandis registreeritud korporatsioonile CNH Industrial.

New Hollandil on üle maailma 18 tootmistehast ning ettevõttele kuulub mitmeid muid kaubamärke, nagu ABS Super Steer system, Opti Fan System ja Intellifill system.

## Vaata ka
* New Holland Construction

## Viited

## Allikad
*Stuart Gibbard: The Ford Tractor Story: Basildon to New Holland, 1964 to 1999 (2000)
*William Dozza, Massimo Misley: Fiat Trattori. Dal 1918 ad oggi, Giorgio Nada Editore (2008)
*William Dozza, Massimo Misley: Fiat Tractors from 1919 to the present (2011)
*Micro De Cet: Tractors (Complete Encyclopedia Series) (2009)
*C. Otero: Creating the future of the countryside. The European Estate (2009)
*Homer K. Luttinger: The Innovators: The New Holland Story, Hoster Bindery Inc.: Lancaster, Penn. (1990)
*Robert N. Pripps, Andrew Morland: Ford Tractors (Farm Tractor Color History), MBI Publishing Company (2004)
*Chester Peterson, Rod Breemer: Ford N Series Tractor, MBI Publishing Company (1997)
*Andrew Morland: Farm Tractors, MBI Publishing Company (1993)
*Nick Baldwin: Farm Tractors, Board Book (1983)
*Andrew Morland, Robert N. Pripps: Vintage Ford Tractors: The ultimate tribute to Ford, Fordson, Ferguson and New Holland tractors (2004)
Anelli

***Anelli*** on väike ringikujuline pastasort. Seda kasutatakse tavaliselt suppides ja salatites.

## Vaata ka
* Pasta

## Viited